CELEX: 32020D1495
Language: ro
Date: 2020-10-13 00:00:00
Title: Decizia (UE) 2020/1495 a Consiliului din 13 octombrie 2020 privind poziția care urmează să fie adoptată, în numele Uniunii Europene, în cadrul Comitetului vamal instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește o recomandare privind aplicarea articolului 27 din Protocolul privind definirea noțiunii de „produse originare” și metode de cooperare administrativă

16.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 343/20
               
            
         DECIZIA (UE) 2020/1495 A CONSILIULUI
         din 13 octombrie 2020
         privind poziția care urmează să fie adoptată, în numele Uniunii Europene, în cadrul Comitetului vamal instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește o recomandare privind aplicarea articolului 27 din Protocolul privind definirea noțiunii de „produse originare” și metode de cooperare administrativă
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (1) (denumit în continuare „acordul”) se aplică cu titlu provizoriu de la 1 iulie 2011 și a intrat în vigoare la 13 decembrie 2015.
                  
               
                     (2)
                  
                  
                     Articolul 27 din protocolul la acord, privind definirea noțiunii de „produse originare” și metode de cooperare administrativă (denumit în continuare „protocolul”), stabilește procedura de control al dovezilor de origine, precum și sarcinile și responsabilitățile autorităților vamale ale părților importatoare și exportatoare.
                  
               
                     (3)
                  
                  
                     Comitetul vamal, înființat în temeiul articolului 15.2 alineatul (1) litera (c) din acord, deține competența, în temeiul dispozițiilor de la articolul 6.16 alineatul (5) din acord, de a formula recomandările pe care le consideră necesare pentru atingerea obiectivelor comune și buna funcționare a mecanismelor stabilite în protocol.
                  
               
                     (4)
                  
                  
                     Uniunea și Republica Coreea au identificat necesitatea unei înțelegeri comune a principalelor caracteristici ale procedurii de control stabilite la articolul 27 din protocol și a diferitelor etape din procedura respectivă. O astfel de înțelegere comună ar trebui să fie în interesul autorităților vamale care sunt responsabile de asigurarea respectării regulilor de origine și de asigurarea tratamentului egal al operatorilor economici care fac obiectul unui astfel de control, pe teritoriul fiecărei părți.
                  
               
                     (5)
                  
                  
                     Uniunea și Republica Coreea consideră ca fiind adecvată formularea de către Comitetul vamal a unei recomandări pentru înțelegerea comună și aplicarea corespunzătoare a procedurii de control prevăzute la articolul 27 din protocol.
                  
               
                     (6)
                  
                  
                     Este oportun să se stabilească poziția care urmează să fie adoptată în numele Uniunii în cadrul Comitetului vamal, întrucât recomandarea respectivă va produce efecte juridice în Uniune,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată, în numele Uniunii, în cadrul Comitetului vamal instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, se bazează pe proiectul de recomandare al Comitetului vamal (2).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 13 octombrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO L 127, 14.5.2011, p. 6.
         
            (2)  A se vedea documentul ST 10586/20 la http://register.consilium.europa.eu